~ 18. rész ~
Magyar felirat: Brigi (brigichan@hotmail.com)
"Jo Nyeon"?
"Gyilkolni"?
"Jo Nyeon gyilkol"... "Jo Nyeon ölte meg"...
Akkor... egész mostanáig...
... annak a házában éltem, és annak az embernek festettem...
... aki megölte az édesapámat?
Aki megölte az édesapámat...!
Ezt nem tűröm tovább tétlenül!
Yun Bok! Várj!
Nem hagyhatom, hogy ennyivel megússza!
Ez az ember...
... megölte az apámat...!
Tíz év alatt egy csepp megbánást sem tanúsított!
Soha nem hagyom, hogy megússza...!
Mennem kell...!
Yun Bok!
Kérlek, hallgass rám és légy türelmes...!
Ha az érzelmeimre hallgatnék, én is a saját kezemmel ölném meg őt!
De meg kell értened, mik voltak apád szándékai!
Ha már a halálakor kimondhatta volna Kim Jo Nyeon nevét,
mindketten meggondolatlanul bosszút forraltunk volna ellene.
Ez csak az összeesküvők malmára hajtotta volna a vizet.
Az apád... Hát tényleg nem érted, mit szeretett volna az apád?
Üljek itt tétlenül, és nézzem végig, hogy ezek az emberek büntetlenül tovább élnek?
Én megértem, mit érzel, de ezek az emberek mindig is ügyesen kendőzték el a tetteiket.
Fogást kell találnunk rajtuk!
Amíg rejtve vagyunk a szemeik elől, rá kell jönnünk, hogyan végezhetünk velük!
18. rész ~ Ellenséges érzések ~
Merre jártál?
Minek köszönhetem a látogatását ilyen korán?
Ez a kép erről az éjféli találkozóról egy szerelmespár szomorú búcsúját ábrázolja.
Mondd csak... múlt éjjel milyen titok szemtanúja voltál?
Egy különlegesé.
Egy érdekes történet szemtanúja voltam.
Remélem, jó kép lesz majd belőle.
Ma éjjel megfestem önnek azt a képet.
A vendég megérkezett, és várja önt.
Akkor számítok rád.
Ő a testőröm.
Nem tudja, mi a szimpátia vagy könyörület... Azok emberi érzések...
Induljunk.
Az arca gyilkos érzésekkel teli.
Meg kell mondanom, Felség, hogy a barátom szörnyű halála előtt...
... arra gyanakodtam, hogy a mesterünket megmérgezték.
Ez a portré azt a bérgyilkost ábrázolhatja, aki megölt két ártatlan festőt.
Megölte az Akadémia nagymesterét,
majd azt a festőt, aki gyanakodni kezdett a nagymester halálával kapcsolatban.
Ez az alak egy hidegvérű gyilkos lehet.
Felség! Egy még fontosabb titokra is sikerült fényt deríteni!
Mit jelképeznek ezek a festmények?
Seo Jing a lányára bízta a képekben rejlő titok megfejtését.
Annak a nevét tartalmazzák, aki megölette a mesteremet és a legjobb barátomat.
És ki volna az?
Kim Jo Nyeon, a hat nagy piac képviselője.
Kim Jo Nyeon kereskedő?
Megfejtettük a képben rejtőző üzenetet.
Csak Kim Jo Nyeon lehetett az, aki mindezt megszervezte, és megölette a festőket.
Személyesen adok parancsot az Ügyészségnek, hogy fogják el ezt az embert.
Ettől végre megnyugodhat e két festő lelke.
Ez az ember akadályozhatta meg az én apám arcképének elkészítését is.
Szigorúan a végére járok ennek az ügynek.
Ugyanakkor... ha az Ügyészség megkezdi a nyomozást,
a terv kiötlői igyekeznek majd elhallgattatni azokat,
akikre most gyanakszunk.
Mi lesz, ha kifaggatjuk a bűnözőt, de az nem tesz vallomást,
és ott állunk majd eredmény nélkül, üres kézzel?
De ha ez a személy súlyos bűnt követett el, mit kezdjünk vele?
Ennek az ügynek mélyre nyúlnak a gyökerei.
Egészen biztosan nem csinálhatta ezt egyedül.
Egyetértek, Felség.
Ebben az udvari hivatalnokok, de talán még az akadémiai festők is érintettek lehettek.
Hadd vezessem én a titkos nyomozást az ügyben.
Megszerezzük a bizonyítékot ellenük, és egy csapással végezhetünk velük.
Kérem, adjon még néhány napot, Felség.
Hogyan lennél képes elbánni ezekkel a gyilkosokkal? Nem esik majd bántódásod?
Kérem, emiatt ne aggódjon, Felség.
Úgy látom, nem vagy híján bátorságnak.
Mire készülsz?
A gyűlölet és a bosszú vezérel engem, ezért fogok diadalmaskodni felettük, Felség.
Valamint egy művész módszereivel fogok fellépni ellenük.
Kérem, engedje meg, hogy így tegyek, Felség.
Dan Won, ha a dolgok nem úgy alakulnak, ahogy remélted, azonnal értesíts róla.
Kérlek, ne kockáztass feleslegesen semmit.
Igenis, Felség.
Kérlek, ülj le.
Befejezted a festményt?
Igen.
Akkor lássuk!
Ahogy reméltem...
Hallottam, hogy minden éjjel elhagytad a szobádat,
hogy ilyen titkos találkozók színhelyeire bukkanhass.
~ Titkos találkozó a holdfényben ~ festette: Shin Yun Bok
Mit gondolsz? Neked hogy tetszik?
Amíg önnek tetszik, nekem is kedvemre való.
Ez a festmény egy szerelmespár titkos találkozóját örökíti meg.
Lássuk csak... ez a pár itt egy titkos találkozót ejt meg?
A festő pedig a sövény mögé bújva figyeli őket?
Életre akartam kelteni a három figura feszült érzéseit,
hogy teljes valójában megcsodálhassuk a képet.
Ezért ábrázoltam a fal mögötti nézőpontból az egész jelenetet.
Uram, mit gondol, hogy viszonyul egymáshoz a három figura?
A pár ölelkezik, így nyilván nem csak ismerősök.
Aki követte őket, és a sarkon rejtőzködik, az bizonyára a feleség.
A feszültség ennél jobban nem is fokozható.
Ez a személy itt a falnál meg akarja majd büntetni a férjét, amiért viszonya volt egy másik nővel.
Az izgalom és a feszültség érezhető körülöttük.
Érdekes módja ez egy állítólagos viszony ábrázolásának.
Vajon lebuknak, vagy észrevétlenül maradnak?
Ha lebuknak, semmivé válik az életük,
mi marad hát, ami a nézőt izgalomban tartja?
Ha csak futó pillantást vet a képre, bizonyára valóban ezt veszi csak észre.
Futó pillantást?
Igen.
Ön a férfi nézőpontjából figyeli a képet, aki mohó és birtokolni akarja a nőt.
Ha a nő szemszögéből nézzük, látni fogjuk,
hogy a nő nem ölelkezik vele, hanem szökni próbál a szorításából.
A férfi nem veszi észre, hogy a nő szabadulni akar, ezért minden erejével szorítani próbálja.
Vajon azért látja ilyennek a képet, mert az életben is felhalmozza a javakat maga körül?
Kissé elfogult az értelmezésed.
Mire gondol?
Erről a nőről mit mondanál?
Ha ő nem az ölelkező férfi féltékeny felesége, akkor hogyan magyarázod a jelenlétét?
Úgy vélem, a nők mindig is féltékenyek lesznek egymásra,
ezért is bújik meg ő a fal rejtekében.
Kérem, vessen egy pillantást a lábaira!
Terpeszben áll, és úgy hozzásimul a falhoz, amennyire csak lehet.
Fél attól, hogy észreveszik. Zaklatott és reszket.
A hölgy kilétét homály fedi,
de csak ő tudja, hogy a másik nőt erővel tartja vissza a férfi.
Az erővel visszatartott nő arra utal, hogy ez a férfi én vagyok.
Az ölelésből kibújó nő pedig, akivel a szemlélő együtt érez, Jeong Hyang.
Ezzel akar rendre utasítani engem. Nyomorult, fifikás kölyök!
Nem rossz értelmezés.
Mégis úgy érzem, hogy elfogult vagy a képpel szemben.
Ne becsüld alá e férfi haragját.
E nő gyűlöletét sem szabad félvállról venni.
Hogy mer provokálni ez a nyomorult suhanc?
Ez csak a kezdet, édesapám, édesanyám, és jómagam, akit megfosztottak egy boldog élettől.
Te nyavalyás... nem fogom tétlenül nézni, amit velem művelsz!
Az itt látható rák páncélja jelképezi az államigazgatási vizsgákat.
Két rákot látunk azonban a képen, ami arra utal, hogy valaki másodszor vesz részt a vizsgán.
Ezért legyen olyan személy e kép gazdája, aki a közigazgatási vizsgán indul majd.
Most pedig kezdődjék az árverés!
Mennyi a kép kikiáltási ára?
- Nahát, ki az? - Csak nem Dan Won?
Dan Won, mit keres maga itt?
Látva, milyen ostoba értelmezést fűz a képhez, bizonyára nem az ára miatt kívánja eladni.
Miért ilyen szűkös ez a szoba...? Bizonyára szenvedés lehet idebenn lenni...
Ó, látom már, mitől olyan fontos ez a kép...
Nézzék csak ezt!
A rák.
Hány rák is van rajta...? Egy rák...
Hát ez itt mi...? Még egy rák...
Tehát hány rák is van rajta? Összesen kettő.
Mit jelentsen ez?
Megkérdezhetem, hogy közlekednek a rákok? Oldalazva!
És mit jelent ez?
Ülhetsz akár a leghatalmasabb pulpituson. Ha rangról és helyes viselkedésről van szó,
csakis oldalazva járhatsz, mint a rákok.
Ha politikus akarsz lenni, ne légy hivalkodó. Ügyelj a rangbéli különbségekre.
A kereskedő pedig csak kereskedjen az ő portékájával, és tanulja meg, hol a helye.
Hát nincs igazam? Dehogynincs!
Megkínálhatom egy itallal?
Ó, igen, köszönöm!
Kérem, pihenjenek egy kicsit.
Majd én kikísérem őt.
A rang és a viselkedés a legfontosabb! Ha nem figyelünk rá, az az életünkbe kerülhet!
Mi volt a célja azzal, hogy idejött?
Unatkoztam, és gondoltam, levezetem a feszültséget.
Kérem, nézze el nekem.
Mi oka volt arra, hogy idejöjjön?
Dühös, amiért nálam dolgozik a kedvenc tanítványa?
Hallottam, hogy támogatja a művészeket.
Magam is azt tervezem, hogy egy privát festőműhelyben keresek állást.
Gondoltam, megpróbálok bekerülni önhöz.
De ahogy elnézem, ez csak valami kufártanya.
Kérem, fékezze magát!
Úgy látom, alábecsüli a pénz fontosságát.
Megfestheti akár a legszebb képet ezen a földön. Ha nincs pénzbeli értéke,
nem lesz más, csak egy értéktelen papírdarab.
Egy festett kép többet mond száz szónál,
és még többet képes elrejteni magában.
Gondoltam, ön talán megérti, hogy valakinek az élete is múlhat egy festményen.
De ma szomorúan csalódtam.
A legdrágább festmény nagyobb haszonnal kecsegtet a leendő vevő számára, mint hinné.
Felbecsülhetetlen értékű ereklyévé válhat.
Ön ragaszkodik az álláspontjához, miszerint semmi baj a kereskedő léttel.
Egy régi mondás szerint a pusztulásba taszítja a gazdagság azt, aki arra áhítozik.
Kíváncsian szemlélem majd, hogy ön vajon milyen irányba halad ezután.
A rák vajon előrefelé halad, vagy oldalazva?
Miért... jöttél?
Miért kellett megfestened azt a képet?
A kereskedő majdnem rájött a benne rejlő titokra.
Miért festetted hát meg azt a képet?
Még ha fény derülne mindenre... Akkor sem hagynám, hogy bármi bajod essék.
Mi ez az egész...?
Mostanában az az érzésem, dühös vagy, az arcod pedig olyan vad, akár egy gyilkosé.
Nekem... elintéznivalóm van vele.
Csak így nyerhetek megváltást...
Nem ismerem ugyan a részleteket, de kérlek, hagyd abba, amíg lehet!
Ő egy félelmetes ember.
Ezt meg kell tennem.
Félek, hogy a vesztedbe rohansz, és őszintén aggódok érted.
Te még mindig ugyanaz a festő vagy, akit ismertem, és örökké az is maradsz.
Én is félek, hogy bántani próbál majd téged. Rettegek a gondolattól.
Ha lehetőség nyílna rá... Vajon elszökhetnénk-e valami távoli helyre...?
Képes volnál erre?
Jeong Hyang...
Mit szeretnél...?
Most mihez kezdjek?
Festett nekem egy képet, hogy szórakoztasson, de olyan kínos volt megnéznem.
A fehér gyászruha, amit Jeong Hyang visel, egyértelműen a vesztemet jelzi.
~ Egy vidám özvegy tavasszal ~ festette: Shin Yun Bok
De a mosolyától olyan érzésem támad, hogy még halálom pillanatában is csak rá gondolnék.
Önnek tetszik ez a kép?
Persze. Hagyd csak itt.
Fogadást rendezek magas rangú hivatalnokok számára, hogy ők is megcsodálhassák a képet.
Igazán lenyűgöző...
Számomra nagyon kedves ez a festmény. Kérem, majd juttassa vissza hozzám.
Hát persze, hogy visszaadom.
Elvarázsol a tehetséged, ezért nem foglak felelősségre vonni téged emiatt.
De te magad vagy a hibás mindenben.
Háborút akarsz? Hát legyen!
Odabenn van, igazgató úr?
Nézzenek oda! Hát ezt meg mire véljem?
Megzavartad a születésnapi ünnepségemet, és elloptál egy festményt a házamból.
És még van képed a szemem elé kerülni?
Milyen nagyszerű szoba is ez...
Valami felkeltette az érdeklődésemet.
Ön tíz évvel ezelőtt könnyedén igazgatói pozícióba került. Mi volt ennek az oka?
Miért kérdezed ezt most tőlem?
Áh, csak úgy. Pusztán kíváncsiságból. Mi más okom lenne erre?
Tíz évvel ezelőtt a mesterem volt az igazgató, de sajnos váratlanul elhalálozott.
Néhány nappal később pedig ön lépett a helyébe, mint az Akadémia új igazgatója.
Az alatt a tíz év alatt, melyet Phenjanban töltöttem, száműzetésben, sokat gondolkoztam.
Valóban? És mire jutottál?
Ez még kérdés?
Arra, hogy ön a történtek után egyértelműen jobb pozícióba került...
Ez persze csak feltételezés...
... de kíváncsi vagyok, mit eredményeznek az én elmélkedéseim.
Mi ez a sületlenség fényes nappal?
Nahát! Ez meg miféle állat?
Oroszlán talán?
Amikor legközelebb találkozunk,
az lesz az utolsó nap, amit az Akadémia igazgatójaként eltölthet.
Milyen különleges egy szoba...!
Dan Won!
Te nyomorult!
Unatkozik talán, hogy ilyesfajta lakomához vendégül lát engem?
Nem azért kérettem ide titokban, mert unatkozom.
Hogy érti ezt? Történt valami?
Dan Wonról van szó. A minap eljött hozzám...
Mit mondott önnek?
A tíz évvel ezelőtt történteket hozta fel.
Tudja, milyen borotvaéles az elméje. Meg kell szabadulnunk tőle!
Ne várjuk meg, míg sikerül valamit kiderítenie a múltbéli eseményekről!
Aggódik?
Az az igazság, hogy valóban én tettem. Én öltem meg Kang Su Hant.
Arra az éjszakára gondol, amikor átadta nekem azt a mérget?
Olyan erős szer volt, mely nem hagyott nyomot. Kang mester halála természetesnek tűnt tőle.
Meg kell állítania Dan Wont. Két napja van, hogy megszabaduljon tőle!
Kérem, nyugodjon meg, igazgató úr!
Mégis hogy kérheti, hogy nyugodjak meg?
Álruhában megjelent a születésnapi ünnepségen, és ellopott egy festményt a saját házamból!
Most pedig ez!
Hah! Yun Bok pedig képes volt giszengnek álcázni magát! Döbbenet!
Hye Wonra gondol?
Hogy lehetséges ez?
Ne gondolja, hogy csak én nem vettem észre. Mindenkit megtévesztett.
Nem látta őt, így nyilván nem is hiszi el, amit mondok.
Kérem, ne aggódjon.
Ha egy ilyen kis ügytől megretten, hogy lesz majd képes megbirkózni a komolyabb esetekkel?
Na de...!
Meg kell szabadulnia Dan Wontól.
Kérem, ne hozzon meggondolatlan döntéseket.
Majd én kézbe veszem a dolgokat.
Csak úgy állíthatunk csapdát neki, ha képesek vagyunk olvasni a gondolataiban.
Mégis mire gondol?
Ő Csoszun leghíresebb festője.
Gondoskodok róla, hogy ne legyen maradása a művészetek világában.
Egy kicsit sem aggódik amiatt, hogy Seo Jing lánya talán még mindig él?
Mind nagy veszélybe kerülhetünk!
Igazgató úr!
Egy műalkotás nemcsak mesterétől függ, hanem az alapanyagoktól is.
Kérem, nyugodjon meg, és várjon a kedvező hírekre.
Valamint... akárhol legyen is Seo Jing lánya, soha többé ne említse a nevét.
Vigyázzon a szájára!
Már csak maga tud az akkor történtekről, nem igaz, méltóságos uram?
Milyen bosszantó!
Szóval Jang igazgató volt az...
Igaz ez?
A tíz évvel ezelőtt történteknek még több elkövetője lehet, mint amire számítottunk.
Ha folytatjuk, amit elkezdtünk, megdönthetetlen bizonyítékok birtokába juthatunk.
A lehető leggyorsabban el kell hagynod ezt a helyet.
Már így is rengetegen tudják, hogy együtt nyomozunk ezügyben!
Mester!
Ha megtudják az igazat,
nem számít, mit mondok, nem kímélik majd az életemet.
Ha itt maradok, talán én is a nyomára bukkanhatok valaminek.
Nagy kockázatot vállalsz ezzel. Hogyan is nézhetném ezt tétlenül, mikor úgy aggódok érted?
Nem hagyják majd, hogy könnyen megússzuk.
Yun Bok pedig képes volt giszengnek álcázni magát!
Ne gondolja, hogy csak én nem vettem észre. Mindenkit megtévesztett.
Nem látta őt, így nyilván nem is hiszi el, amit mondok.
Ha a nő szemszögéből nézzük, látni fogjuk,
hogy a nő nem ölelkezik vele, hanem szökni próbál a szorításából.
Vajon azért látja ilyennek a képet, mert az életben is felhalmozza a javakat maga körül?
Látni kívánt, uram?
Mondd, valóban férfi vagy? Olyan gyenge az alkatod, ki hinné el, hogy valóban férfi vagy?
Azért kéretett ide, hogy ezt most megkérdezze?
Ugyan, miért tennék ilyet?
Egy fontos javaslatot szeretnék megvitatni veled.
Miféle javaslatot?
Egy hős nem tündökölhet dicsfényben örökké.
Egy új hőst akarok, aki győzedelmeskedik, és megtöri a jelenlegi hős uralmát.
Mivel az alkalmazottam vagy, e műhely számára is fontos, hogy példaképünk legyen.
Ezért javasolni fogom egy festőverseny megrendezését.
Nem azt mondta, hogy egy ilyen verseny méltatlan és aggályos volna?
De ha a két legjobb festő között zajlik, az teljesen más megközelítést ad a dolognak.
Annál nagyobb horderejű versenyt elképzelni sem lehet, mint ahol mester csap össze tanítványával.
Mégis mire gondol?
"Dan Won" Kim Hong Do.
Azt akarja, hogy mérjem össze az erőmet a mesteremmel? Hogy tehetnék ilyet?
Így van.
Nem akarok részt venni egy ilyen versenyen.
Ha nem engedelmeskedsz,
akkor tönkreteszem azt, akit a legjobban kedvelsz ebben a házban.
Azt akarod talán, hogy eladjam Jeong Hyangot holmi faragatlan kereskedőnek Seosumunban?
~ Seosumun: városrész a mai Szöulban, akkoriban külvárosi vidék lehetett ~
Miért kellene, hogy ez érdekeljen engem?
Az a nő nem az ön kedvenc ágyasa?
Ágyas...
Ha már másfelé kacsintgat, valóban ágyasnak lehet nevezni.
Ideje, hogy kihajítsák innen és más férfiak ágyába is befeküdjön.
A te döntésed határozza meg Jeong Hyang sorsát.
Ha vállalod a megmérettetést, visszaadom Jeong Hyangnak a szabadságát.
Jeong Hyang... Jól értem, hogy szabadon akarja engedni őt?
Hát nem azt mondtad, hogy nem akarod párbajra hívni a mesteredet?
Érdekes, hogy megváltoztattad a döntésedet, miután kiejtettem Jeong Hyang nevét.
Csak nem azért, mert viszonyotok volt a tudtom nélkül?
Nos, mi legyen hát? Elfogadod az ajánlatomat?
A mesterem nem biztos... hogy elfogadja majd...
Rá fogom venni Dan Wont, hogy egyezzen bele.
Férfiúi erény a hűség és ragaszkodás, nem gondoltam volna, hogy a nők is ugyanilyenek.
Az arckifejezésed láttán azt kell hinnem, telibe talált a sejtésem.
Egy ilyen versenybe nem egyezek bele. Kérem, távozzon.
Kim Hong Do mester attól fél talán,
hogy a saját tapasztalatlan növendéke,
akit még az Akadémiáról is kirúgtak, legyőzi őt?
Így fél a megmérettetéstől?
Mondjon bármit is, nem vállalom. Kérem, távozzon.
Ha nem akarja elfogadni ezt a kihívást, nem erőltetem tovább.
De eljöhet még annak az ideje,
hogy pletykáktól lesz hangos a művészvilág, melyeknek nehéz lesz gátat szabni.
És mégis miféle pletykákról beszél?
A műkedvelők felfigyeltek arra,
hogy Hye Won milyen hihetetlen pontossággal képes megfesteni a nőket az ilyen témájú képein.
És az alkata láttán is azon tűnődnek, vajon férfi-e egyáltalán, avagy sem.
Most még csak viccelődnek, persze, hogy derékig le kellene vetkőztetniük Hye Wont,
hogy szemügyre vehessék. Az emberi természet már csak ilyen...
Eddig minden erőmmel azon voltam, hogy ezt megakadályozzam, de ki tudja,
meddig leszek képes feltartóztatni őket.
Bármit mondjon is, velem nem fog alkudozni, mint valami piaci kufár. Hordja el magát!
Azt kívánja talán, hogy magam vetkőztessem le Shin Yun Bokot, hogy fény derüljön az igazságra?
A döntés az ön kezében van. Tíz nap gondolkodási időt kap.
Jobban ragaszkodnak egymáshoz, mint bárki más. Bele fognak sétálni ebbe a kis csapdába.
Hogy fogja kényszeríteni őket erre?
Miniszter úr, látom, ön nem képes megérteni az ilyen festők érzéseit, szándékait.
Az olyan festők, mint amilyenek ők is, nem fognak meghátrálni egy kihívás elől.
Amint ecsetet ragadnak, rögvest a tökéletességre törekednek majd alkotásaikban.
Minden festő... erre ítéltetett.
Hogy volt képes elérni, hogy elfogadják a kihívást?
Hogy miként történt, azt hamarosan elmesélem.
Ez lesz legérdekesebb festőverseny, melyet valaha is megrendeztek.
Mi pedig együtt nézzük majd végig.
Együtt nézzük végig?
Dan Won és Hye Won párbaja felkavarja majd Csoszun művészvilágának állóvizét.
Ha a kormányhivatalnokok figyelmét nem sikerül felkeltenünk,
múló szeszély lesz csupán a verseny.
Ha a tudósok és a nemesi körök is érdekeltté válnak a versenyben,
az Csoszun eddigi legfontosabb versenyévé teheti ezt az eseményt.
Mi lesz annak a festőnek a sorsa, aki alulmarad a versenyben?
Bármelyikük legyen is az, oly megrázó lesz a veszteség számukra,
hogy soha többé nem tudnak majd festeni.
Akár a tanítvány győzze le a mestert, akár a mester a tanítványt,
nem mernek majd újra művészkörökben mutatkozni.
Akkora csapás lesz majd ez az önbizalmuk ellen, mintha halálos ítéletet hirdettek volna felettük.
Továbbá, bármilyen eredmény szülessen is, a vesztest akkor láthatjuk majd utoljára festeni.
Ugyan miért?
Várjuk ki a végét.
Yeon Ah! A helyemben...
... te hogy döntenél?
Mitévő legyek, Mester?
Úgy döntöttem... hogy vállalom a megmérettetést.
De ha nyerek, mit kapok majd öntől?
Mit szeretne?
Átadja nekem Hye Wont. Feloldja vállalt kötelezettségei alól.
Adjam át Hye Wont...
Ki ő valójában? Szemmel láthatóan fontos lehet ő egy ilyen híres mester szívének.
Talán csak nem szerelmes belé?
Vigyázzon a szájára! Nem hagyom, hogy így beszéljen velem!
Rendben van, elfogadom. Remélem, nem bánja majd meg.
Mindenképp kiszabadítom ezt a gyermeket az ön markaiból.
Ez érdekesnek ígérkezik, igencsak érdekesnek!
A mester a kedvenc tanítványa miatt, a tanítvány pedig a szerelme miatt indul a versenyen.
Hye Won azt állítja, azért akarja megnyerni a versenyt,
hogy Jeong Hyangnak visszaadja a szabadságát.
Akkor volna még egy feltételem.
Mi volna az?
Ha én nyernék...
Nyerne?
A fogadáson nyert összeg felét kérem.
Hogy micsoda?
Ha részt veszek ezen a versenyen, többé nem térhetek majd vissza az Akadémiára.
Szükségem lesz egy privát festőműhelyre, ahol békésen eléldegélhetek.
Hát legyen!
Úrnőm!
Mi történt?
Az ifjú festő és Dan Won mester versenyezni fog egymással!
Ilyen váratlanul? Mikor?
Kim Hong Do és Shin Yun Bok. Dan Won és Hye Won!
Hamarosan megrendezésre kerül a Csoszun dinasztia leggrandiózusabb festőversenye!
Mindenki meglepetésére a mester és a tanítvány egy festőverseny keretében méri össze a tudását!
Bárki nyerjen is, csak jól járunk ezzel. Ki javasolta ezt a művészeti versenyt?
Mindkét fél egybehangzó kérése volt.
Kim kereskedő úr felügyeli majd a versenyt, illetve a verseny kimenetelére érkező fogadásokat.
Bárki nyerjen is, soha többé nem kell majd nélkülöznie.
Ugyan ki utasítana el egy ilyen lehetőséget?
Nahát, milyen izgalmas...! Ugye?
Mi lesz annak a sorsa, aki alulmarad?
Kitaszíttatik a művészek köréből, és többé nem méltatják majd tehetségét.
Elveszíti pozícióját, és hontalanként tengődhet,
mások megvetésének közepette, hogy eladhassa festményeit.
Ó, már a gondolattól is borsózik a hátam!
Mit sikerült kiderítened erről a Kim Jo Nyeon nevű kereskedőről?
Nos, Felség...
Szegény sorból származik, és nyomorúságos élete volt árvaként.
Az ő eltökéltségének és ambícióinak köszönhető, hogy a piac oly sikeresen működik,
és olyan bőséges kínálattal rendelkezik, mint manapság.
De hogyan lett belőle ilyen kiváló kereskedő?
Nos... Nem tudom, mikor kezdődött, de idővel elkezdte felvásárolni az utcai kiskereskedéseket.
Úgy hallottam, minden üzlet, amivel csak kapcsolatba kerül, nyomban felvirágzik.
Most pedig befolyásos képviselői pozícióra tett szert.
Nemrég felvásárolta a Chokbo-család ingóságait. Most úgy él, mint valami igazi nemesember.
Nem sikerült kiderítened, ki lehet az, aki a háttérből segítheti a ténykedéseit?
Értesüléseim szerint nemrég volt némi lázongás mind a hat piacán.
Igyekeztem minél többet megtudni erről, és csillapítani a kedélyeket.
Az utcán azt beszélik, hogy Kim Gui Joo méltóságos úr az ő különleges segítője.
Szóval azt mondod...
Ő nem az Anyakirályné fivére?
De igen.
Menj, és derítsd ki, hogy kivel állhat még kapcsolatban!
Meg kell tudnod, mi közük lehet a tíz évvel ezelőtt történtekhez...! Siess!
Igenis, Felség!
Gyűljetek csak körém!
Jól figyeljetek most arra, amit mondok!
Tíz nap múlva megrendezik Csoszun legjelentősebb művészeti versenyét!
Ezért kérem, jól figyeljetek most rám!
A kék edény jelképezi Csoszun isteni festőjét, az Akadémia legkiválóbb művészét,
akit karrierje derekán Királyi Portréfestővé is választottak!
Csoszun mind a 8 tartományában nagyszerű embernek tartják...
És persze még agglegény! Úgy van, ha mondom!
Olyan különlegesek az ecsetvonásai, hogy senki a nyomába nem érhet!
Oly könnyed ez a festő, akár a szél! "Dan Won" Kim Hong Do!
Ó!
A vörös edény jelképezi az Akadémia állandóan bajba kerülő, legfiatalabb tagját,
Csoszun legvitatottabb személyiségét!
Karrierje elején jár, de már részt vett egy királyi portréfestő versenyen,
megrongált egy királyi arcképet, valamint... Még ő is agglegény! Úgy bizony!
Különc egy figura...
Csoszun viselkedési szabályai ellen fordult,
az ecsetvonásai pedig hihetetlenül lágyak és finomak!
Különösen szereti a női témájú festményeket! "Hye Won" Shin Yun Bok!
Jöjjetek! Tessék, csak tessék!
Tegyétek meg a tétjeiteket most! Vajon Dan Won nyer majd? Vagy talán Hye Won?
A verseny tíz nap múlva kezdődik! Mire vártok még? Tessék, csak tessék!
Ne habozzatok! Fogadjatok még ma! Dan Won! Hye Won!
Ne vonakodjatok! Fogadjatok még ma! Gyerünk!
Dan Won? Vagy Hye Won nyer? Hye Won. Dan Won.
Csak szépen sorban! Dan Won nyer majd? Vagy Hye Won?
~ még 10 nap ~
~ még 9 nap ~
Következő!
Jöjjön a következő!
Dan Wonra szeretnék fogadni.
De hisz ez egy ház birtoklevele! Egészen Phenjanból jött emiatt?
Így van.
Dan Wonra fogad...
~ még 8 nap ~
Hogy történhetett ez? Ez mindannyiunkat szégyenbe hoz!
Jól mondja... A bukott festő versenyre kel valakivel. Ki látta ezt előre?
Mondja csak, ön kire fogad? Yun Bokra talán?
Ilyesfajta, ostoba játékokban én nem veszek részt.
~ még 7 nap ~
~ még 6 nap ~
~ még 5 nap ~
Hogy haladnak az előkészületek?
A műkedvelők kire fogadtak?
Máris...
Dan Wonra vagy Hye Wonra?
A műkedvelők körének 37 tagja van, ebből 18 fő Dan Wonra szavazott,
a többi 19 pedig Hye Won mellett tette le voksát.
Veszélyes vizekre evezünk...
Várjunk csak! Hogyhogy 37 fő? Nem 38-an kellene lenniük?
De igen. Heten vannak a Phenjani Művészeti Társaságban,
Danyang város Sam Byeong nevű társasága hat főt számlál,
Jungjin Chon Baek Társasága hét taggal rendelkezik,
a Si Jun Hen Sun hat főt számlál,
a főváros Bambusz Társasága pedig négy szavazót delegált. Jo Jung úr...
Azt mondtad, a Bambusz Társaságból négyen szavaztak...
Igen.
Ki az, aki nem vett részt a fogadásban közülük?
Kim Myung Nyung méltóságos úr.
Ez a makacs vénember... erre nem számítottam.
Miért akar elszalasztani egy ilyen remek lehetőséget?
Bármi lesz is a verseny témája, azt a legnagyobb várakozás övezi.
A miniszter úrnak már a puszta jelenléte emelné az esemény színvonalát.
Miért nem akar hát részt venni rajta? Rettentően csalódott vagyok emiatt.
Kíváncsi rá, miért nem akarok részt venni ezen a versenyen?
Igen.
Hányan fogadtak Dan Wonra, és hányan Hye Wonra?
18 fogadtak Dan Won győzelmére, 19-en pedig Hye Wonra.
Ez egy roppant érdekes és izgalmas festőverseny lesz.
Ezért ha Dan Wonra fogadnék, akkor egyenlő lenne az állás, nem igaz?
Talán nem rá szeretne fogadni?
Akkor majd úgy választok, hogy az kiszámíthatatlan legyen.
~ még 2 nap ~
~ még 1 nap ~
Jól van hát. Holnap kezdetét veszi Csoszun legrangosabb művészeti versenye!
Holnap kezdődik!
Holnap kezdődik a festőverseny.
Mit szeretnél, ki nyerjen?
Dan Won vagy Hye Won?
Nekem nem sok közöm van a verseny kimeneteléhez.
Én azért szeretném tudni, hogy kit látnál szívesen győztesként.
Kire gondol?
Hye Won lenne az?
Miből gondolja?
Elnézve Dan Won jelenlegi állapotát, nem Hye Won az esélyesebb arra,
hogy egy egészséges kézzel megnyerje a versenyt?
Talán...
De mondott Hye Won valami egészen különöset.
Azt kérte, hogy ha megnyeri a versenyt, engedjelek szabadon téged.
Ugyan miért kérne tőlem Hye Won ilyesmit?
Mit felelt neki?
Beleegyeztem. Semmi okom nem volt arra, hogy elutasítsam a kérését.
Miért volt szükség erre?
Hát ennyire keveset jelentek az ön számára?
Azért egyeztem bele, mert Hye Won nem lesz képes megnyerni a versenyt.
Mindegyik képén csakis te szerepelsz.
Növendék korától kezdve egészen mostanáig mindig csak téged ábrázolt a munkáiban.
Azért, mert szeret téged.
Tudtad, hogy Hye Won nő?
Hogy érti ezt?
Tudod, hogy nő, és mégis szereted őt?
Őszintén kíváncsi vagyok a válaszodra.
Hye Won a te szeretőd, vagy a női Shin Yun Bok a te kedvesed?
Ön soha nem lesz képes megérteni, mit rejt valójában az én szívem.
Ön sose lesz képes meglátni, meghallani,
átélni és a szívébe zárni azokat az érzéseket,
melyeket egy festő érzékelni képes.
Nélküled Hye Won munkája képtelen lesz túlszárnyalni Dan Won festményének szépségét.
Megszégyenülten távozik majd.
Holnap meg kell jelenned a versenyen.
Miért csinálja ezt?
Egyértelművé kell tennem, hogy senki sem áhítozhat arra, ami az enyém.
Te nem lehetsz az övé.
Már megmondtam, hogy ha eltaposunk valakit,
akkor addig tapossuk, míg képtelen lesz újra felkelni.
Most pedig pihenj, kérlek.
Jeong Hyang?
Festő!
Ha megnyeri a versenyt, azt akarja, hogy adjam vissza a szabadságodat.
Mi a baj?
Festő, hajlandó vagyok segíteni neked ebben a versenyben.
Szeretnék még egyszer belépni a festményedbe.
Nem akarom bajba sodorni az életedet.
De nagyra értékelem az ajánlatodat. Köszönöm.
Képes vagyok rá!
Kérlek, engedd meg, hogy örökké élhessek a festményedben.
Mester?
Hát itt vagy...
Igen.
Holnap lesz a nagy nap...
Mondja... Mester...
... miért egyezett bele a versenybe?
Nem te voltál az, aki először elfogadta az ajánlatot?
Én úgy hallottam, ön egyezett bele előbb.
A kereskedő megpróbál csapdába csalni minket.
Mindkettőnket belerángatott ebbe az összeesküvésbe.
Ha veszítek, mi történik majd velem?
Soha nem tudsz majd festeni...
És soha nem emlékezhetsz büszkeséggel megboldogult édesapádra sem.
És ha ön veszít... Mester?
Nem számít, hogy nyerek-e vagy veszítek,
nem lehetek többé tagja a Királyi Festészeti Akadémiának.
Úgy hiszed, képes leszel legyőzni engem?
De Mester, az ön keze még nem...
Semmi baja a kezemnek.
Ha nem tudom használni ezt, hát majd festek a lábujjaimmal.
Emiatt ne aggódj!
Yeon Ah!
Jól figyelj most arra, amit mondani fogok neked.
Egy jó mesternek az a dolga, hogy kiváló tanítványt neveljen.
Egy jó növendék pedig követi a mestere utasításait.
Egy kiváló növendéknek túl kell szárnyalnia még a saját mesterét is.
Holnap le kell győznöd engem a versenyen.
Ha nem így teszel, soha többé nem ismerlek el tanítványomként.
Képes leszek rá. Minden idők legkiválóbb festőművésze leszek!
Magyar felirat: Brigi (brigichan@hotmail.com)
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com